Φυλακή υψίστης ασφάλειας Μπράντβλεϊ στη Νότια Αφρική.
ΜΙΑ ΠΡΩΤΟΤΥΠΗ ΣΕΙΡΑ ΝΤΟΚΙΜΑΝΤΕΡ ΤΟΥ NETFLIX
Στεγάζει τους πιο βίαιους γκάνγκστερ της χώρας.
Φόνο, ξέπλυμα χρήματος, απαγωγές…
Όμως, δεν είναι απλώς γκάνγκστερ.
Οι περισσότεροι ανήκουν στις διαβόητες Συμμορίες του Αριθμού.
Δεν είναι μέρος για αγάπη. Δεν είναι το σπίτι της μητέρας σου.
Ζουν με έναν βίαιο κώδικα…
Ο αριθμός μου απαιτεί να πεθάνει κι ένας από τους δεσμοφύλακες.
…που θέτει τους δεσμοφύλακες σε κίνδυνο…
Με έχουν μαχαιρώσει.
…κι απειλεί ξένους σαν εμένα.
Δολοφονούμε ανθρώπους.
Με λένε Ράφαελ Ρόου.
Θα περάσω μια εβδομάδα σε αυτήν τη φυλακή της Νοτίου Αφρικής
που ελέγχεται από τις Συμμορίες του Αριθμού.
Δεν είναι η πρώτη μου φορά πίσω απ' τα σίδερα.
Καταδικάστηκα στο Ηνωμένο Βασίλειο για έναν φόνο που δεν διέπραξα
και καταδικάστηκα σε ισόβια χωρίς αναστολή.
Μου πήρε 12 χρόνια να καθαρίσω το όνομά μου.
Τώρα ταξιδεύω στον κόσμο
για να δω πώς είναι πραγματικά η ζωή
σε μερικές από τις πιο σκληρές φυλακές του κόσμου.
Κέιπ Τάουν, Νότια Αφρική,
μια ακμάζουσα παράκτια πόλη.
Όμως, στα περίχωρά της βρίσκονται τα Κέιπ Φλατς,
απομεινάρια της εποχής του απαρτχάιντ.
Όσοι χαρακτηρίστηκαν έγχρωμοι αναγκάστηκαν να ζήσουν εδώ μες στη φτώχεια.
Πολλοί ζουν έτσι ακόμη και σήμερα.
Έχουν καταστραφεί από τη βία των συμμοριών,
με μέσο όρο οκτώ δολοφονίες την ημέρα.
Έγιναν τόσο επικίνδυνα, που εστάλη ο στρατός για να επαναφέρει την τάξη.
Προσοχή!
Το Κέιπ Τάουν έχει από τα υψηλότερα ποσοστά δολοφονιών στον κόσμο.
Απόψε συνοδεύω τη Μονάδα Κατά των Συμμοριών.
ΜΟΝΑΔΑ ΚΑΤΑ ΤΩΝ ΣΥΜΜΟΡΙΩΝ
Παίρνω μέρος σε μια επιδρομή κατά μιας ένοπλης συμμορίας ναρκωτικών.
Η αρχηγός Αλθαία Τζέφρα ηγείται της επιδρομής
σε μια από τις πιο διαβόητες γειτονιές των Φλατς.
Αντιμετωπίζετε συχνά γκάνγκστερ
που έχουν όπλα
κι απειλούν τους αξιωματικούς σας με αυτά;
Ναι.
Πριν από μιάμιση βδομάδα, στην περιοχή που θα πάμε τώρα,
πυροβολήθηκε ένας αστυνομικός, εν ώρα υπηρεσίας, από γκάνγκστερ.
Άρα, είναι πραγματική απειλή.
Σοβαρό ύφος.
Μπείτε μέσα και κλείστε την πόρτα.
Λένε στους ανθρώπους να μπουν μέσα.
Υπάρχουν πάνω από εκατό χιλιάδες μέλη της συμμορίας στα Φλατς,
που μάχονται για τον έλεγχο αυτών των γειτονιών.
Τι είναι το ΣΜ 13; Μόνγκρελ;
-Μόνγκρελ. -Ναι.
Τι κάνουν με αυτούς εδώ;
Τα μέλη συμμοριών έχουν σημάδια και συντομογραφίες στο σώμα τους.
Είναι της Συμμορίας Μόνγκρελ.
-Το ΣΜ σημαίνει Συμμορία Μόνγκρελ. -Σωστά.
Σε αυτό το συγκρότημα διαμερισμάτων είναι μία συμμορία.
Εκεί είναι άλλη συμμορία.
Εδώ είναι ο τομέας του. Δεν μετακινείται.
Προχωρούμε σε μία από τις πολυκατοικίες,
για την οποία έχουν πληροφορίες ότι είναι κατοικία εμπόρων ναρκωτικών.
Είμαστε η Μονάδα Κατά των Συμμοριών.
Πιστεύω ότι κρύβετε μεγάλο χρηματικό ποσό.
Πόσα χρήματα είναι εκεί μέσα;
Είναι για απορρυπαντικό.
-Λεφτά για απορρυπαντικό; -Ναι.
Θέλω να αγοράσω απορρυπαντικό από εσάς.
-Με ποια κατηγορία είστε έξω με αναστολή; -Δολοφονία.
Πάμε μέσα;
Βγάλτε την μπλούζα σας.
Πρέπει να δούμε τι σημάδια συμμορίας έχετε.
Ο άντρας έχει πολλά τατουάζ.
Κάποια από τη συμμορία του, αλλά κι ένα με έναν μεμονωμένο αριθμό.
Αριθμός 26.
Αριθμός 26, ναι.
Ο άνθρωπος που ζει στο κτήριο είναι σε αναστολή
για δολοφονία,
κι έχει σημειωμένο τον αριθμό 26 στο σώμα του,
που σημαίνει ότι συμμετέχει στις Συμμορίες του Αριθμού της φυλακής.
Οι ζωές τους ελέγχονται απόλυτα από τις συμμορίες στις οποίες ανήκουν.
Αν καταλήξουν στη φυλακή,
απλώς ανταλλάσσουν την πίστη στη συμμορία της γειτονιάς
με αυτήν στη συμμορία της φυλακής με την οποία συνδέονται.
Οι διαβόητες Συμμορίες του Αριθμού.
1η ΜΕΡΑ
Πολλοί από όσους συνελήφθησαν στη χθεσινή επιδρομή
θα βρεθούν τελικά εδώ,
στη φυλακή υψίστης ασφάλειας Μπράντβλεϊ.
Ιδρώνω στο πίσω μέρος του φορτηγού.
Θα κάτσω εδώ μια εβδομάδα για να μάθω πώς είναι
να κρατείσαι σε φυλακή που την εξουσιάζουν οι Συμμορίες του Αριθμού.
Ως ξένος, ως νέος κρατούμενος
που δεν έχει καμία σχέση με οποιαδήποτε από τις συμμορίες
που κυριαρχούν σε αυτές τις φυλακές…
δεν ξέρω πώς θα με συμπαθήσουν.
Θέλω να μάθω πώς μπορεί να λειτουργεί αυτή η φυλακή
όταν οι συμμορίες έχουν τόση δύναμη.
ΜΠΡΑΝΤΒΛΕΪ
Πώς διατηρούν τον έλεγχο των κρατουμένων
που έχουν το δικό τους σύστημα, τη δική τους ιεραρχία,
τους δικούς τους κανόνες, τον δικό τους τρόπο να κάνουν πράγματα;
Πώς οι δεσμοφύλακες κρατούν ασφαλείς τους ίδιους
και τους νέους κρατούμενους σαν εμένα;
-Κύριε. -Ναι.
Εδώ μεταφέρονται άντρες από φυλακές από όλο το Δυτικό Ακρωτήριο
για να εκτίσουν τις πολύ μεγάλες ποινές τους για τα πιο σοβαρά εγκλήματα.
Και μόνο που αλυσοδένουν όχι μόνο χέρια αλλά και πόδια,
δείχνει ότι αντιμετωπίζουν σκληροπυρηνικούς εγκληματίες,
για τους οποίους λαμβάνουν μέτρα υψίστης ασφαλείας.
Μόλις ελευθερώσω το χέρι σας, βάλτε το στο δεξί σας γόνατο.
Και τώρα θα κάνουμε σωματική έρευνα.
Θα πρέπει να αφαιρέσετε όλα σας τα ρούχα.
Μείνετε με τα εσώρουχα.
Επίσης, ενώ γδύνεστε,
θα ελέγξουμε το σώμα σας για τατουάζ.
Γυρίστε.
Σηκώστε τα χέρια σας.
Η Συμμορία του Αριθμού στη Νότια Αφρική τούς κάνει τατουάζ,
για να ξέρουν ποιοι είναι.
-Μπορείτε να δείτε ότι δεν έχω τατουάζ. -Μάλιστα, κύριε.
Οπότε δεν υπάρχει σημάδι ότι είμαι μέλος Συμμορίας του Αριθμού;
Ναι. Όποιος δεν ανήκει σε συμμορία, αποκαλείται "φρανς" στα Αφρικανικά.
Η συμβουλή που σας δίνω είναι να μην πάτε εκεί φοβισμένος,
και να ακολουθήσετε τις οδηγίες.
Κάντε ό,τι λένε.
Αφού δεν ανήκετε σε συμμορία,
δεν επιτρέπεται να κάνετε τίποτα αν δεν σας το πουν αυτοί πρώτα.
Έτσι ορίζει ο κώδικας συμπεριφοράς τους.
Δεν έχετε έλεγχο σε αυτόν τον κώδικα;
Δεν έχουμε κανέναν έλεγχο.
Μάλιστα.
Το σύστημα επεξεργάστηκε τα δεδομένα μου και μου όρισε μονάδα.
Θα μεταβείτε στη μονάδα που ονομάζουμε K-3.
Τι να περιμένω στην K-3;
Είναι η μονάδα με τα πιο ενεργά μέλη συμμοριών.
Όσοι παραβάτες σχετίζονται με τη συμμορία της φυλακής
στεγάζονται σε αυτήν.
Αρχίζω να αγχώνομαι όλο και πιο πολύ για την υποδοχή που θα λάβω.
Ποια είναι τα μέλη της Συμμορίας του Αριθμού;
Τι περιμένουν από εμένα;
Αυτή είναι η μονάδα όπου θα μείνεις.
Πριν να μου ορίσουν κελί, μου λένε να δώσω αναφορά στον κο Χέντρι,
τον επικεφαλής της K-3 για προσανατολισμό.
Ράφαελ Ρόου.
Ανήκεις σε καμία συμμορία;
Όχι.
-Μέλος καμίας συμμορίας. -Καμίας, όχι.
Υπάρχουν τρεις κύριες συμμορίες εδώ.
Τα 26άρια, τα 27άρια και τα 28άρια.
Υπάρχουν ορισμένα…
τελετουργικά…
που πραγματοποιούνται στις φυλακές της Νότιας Αφρικής.
Δεν πας στο δωμάτιο κι απλώς πηδάς σε όποιο κρεβάτι δεις.
Δεν το διαλέγεις εσύ.
Μπορώ να σου δώσω ένα κρεβάτι και να σου πω "Ράφαελ, κοιμήσου εδώ",
αλλά μόλις γυρίσω την πλάτη και κλειδώσω, θα σε βγάλουν από εκεί.
Θα σε βάλουν να κοιμηθείς όπου θέλουν αυτοί.
Δεν έχετε κανένα έλεγχο στον τρόπο λειτουργίας τους;
Προσπαθούμε να το σταματήσουμε…
αλλά είναι ανώφελο.
Κε Μπετζενγκάρκε, πηγαίνετέ τον στο δωμάτιο δέκα.
Μου είπαν πως κάθε κρατούμενος στην K-3
ανήκει σε μία από τις τρεις φατρίες της συμμορίας της φυλακής.
Ο Αριθμός. Τα 26άρια, τα 27άρια και τα 28άρια.
Μείνε μακριά από τη φυλακή. Δεν είναι μέρος για αγάπη.
Δεν είναι το σπίτι της μητέρας σου.
Τους κλειδώνουν πίσω από αυτές τις κιγκλιδωτές θύρες, αυτά τα κάγκελα.
Θα πάω στο κελί μου και θα γνωρίσω τους συγκρατούμενούς μου για πρώτη φορά.
Θα μοιραστώ ένα μικρό κελί με οκτώ γκάνγκστερ από τα Κέιπ Φλατς,
όλοι τους μέλη του Αριθμού.
Εδώ;
Τι κάνεις; Είμαι ο Ράφαελ.
Προσπαθώ να συστηθώ στους συγκρατούμενούς μου,
αλλά με γειώνουν εντελώς.
Δεν είχα ποτέ τέτοια υποδοχή.
Αντίθετα, οι συγκρατούμενοί μου επικοινωνούν με νοήματα
και συσκέπτονται σε μια παράξενη γλώσσα.
Δεν έχω ιδέα τι κάνουν.
Είμαι κλειδωμένος στο κελί, κι αυτοί έχουν τον πλήρη έλεγχο.
-Μιλάς Αγγλικά; -Ναι.
Γιατί είσαι στη φυλακή;
Με λένε Ράφαελ.
Ράφαελ. Γιατί είσαι στη φυλακή;
-Είμαι ασήμαντος. -Ασήμαντος;
Τι έχεις;
Λεφτά;
Κάτι; Παλτό; Οτιδήποτε;
-Δεν έχω τίποτα. -Δεν έχεις…
-Μου πήραν τα πάντα. -Σου πήραν τα πάντα;
Αν ψάξουμε, θα πάρουμε τα πάντα,
και θα φταις εσύ, αρχηγέ.
Παντελόνι. Τώρα θα σου μιλήσουν.
Ό,τι τους λέω δίνεται ως αναφορά σε δύο από τους συγκρατούμενούς μου,
τον Λι και τον Κέρτις, που τώρα θέλουν να μου μιλήσουν.
Κάτσε εδώ. Μη μιλάς πολύ. Θα απαντάς σε ό,τι σου λέω.
Εντάξει.
-Λοιπόν, σε λένε Ράφαελ; -Ράφαελ.
Από πού είσαι;
-Από την Αγγλία. -Από την Αγγλία;
-Από το Λονδίνο. -Από το Λονδίνο.
Έχεις ωραία αθλητικά παπούτσια.
Δεν βλέπω να έχεις φέρει τίποτα, φίλε.
Μου πήραν όλα μου τα υπάρχοντα.
Όλα σου τα υπάρχοντα;
Δεν έχω τίποτα. Μόνο ένα ζευγάρι πάνινα παπούτσια.
Είσαι πολύ ηλίθιος.
Έπρεπε να σκεφτείς ότι κάποιοι θα σου τα έπαιρναν.
-Δεν πρόλαβα. -Δεν είναι αυτό το θέμα.
Θα τα πούμε μετά εμείς.
Όπως το βλέπω, έχεις ωραία αθλητικά, όλα είναι ωραία.
Τι νούμερο φοράς;
-Σαρανταένα. -Το νούμερό σου.
-Το νούμερό μου. -Τα βλέπεις;
Είναι πολύ ωραία.
-Είναι καινούργια, σωστά; -Είναι ωραία.
Νιώθω ότι δεν κλέβουν απλώς τα αθλητικά μου παπούτσια.
Θέλουν να με ταπεινώσουν.
Είναι το νούμερό σου.
-Πειράζει αν τα πάρω; -Για βάλε αυτό.
Πειράζει.
Πειράζει;
-Για βάλε αυτό. -Πειράζει;
Δεν ρωτάμε. Τα παίρνουμε.
Ξέρεις γιατί;
Είσαι λευκός κι έχεις πολλά λεφτά.
Μπορείς να αρχίσεις με αυτά.
Εδώ δεν μετρά ο λόγος σου.
Κατάλαβες;
Κατάλαβα.
Θα σε σκοτώσουμε ακόμα και για ένα ζευγάρι αθλητικά.
Ναι, καταλαβαίνω.
Ναι, άρα όλα είναι καλά τώρα;
Δεν χαίρομαι, αλλά καταλαβαίνω.
Πρέπει. Δεν μας νοιάζουν τα συναισθήματά σου.
Είμαστε κι οι δύο 8άρια.
Επικεφαλής των 8αριών.
Αν δεν δημιουργείς προβλήματα, δεν δημιουργώ προβλήματα.
-Δεν δημιουργώ προβλήματα. -Εντάξει.
Φτιάξε το κρεβάτι σου.
Θα σε βοηθήσω για να σου δείξω τι γίνεται.
Ο Λι κι ο Κέρτις είναι 28άρια. Διοικούν το κελί,
και φαίνεται πως δεν θα με διευκολύνουν.
Μόνο με τα λεφτά θα επιβιώσεις.
Ξέρω τους λευκούς. Έχουν λεφτά.
-Δεν είμαι λευκός. -Είναι εύκολο.
-Δεν είσαι λευκός; -Δεν είμαι.
Ο πατέρας μου είναι μαύρος. Η μαμά μου είναι λευκή.
Φαίνεσαι λευκός, αλλά μέσα σου είσαι μαύρος.
-Σωστά. -Εντάξει.
Έλα.
Αυτό είναι το κρεβάτι σου.
Εδώ θα κοιμάσαι.
Μόλις μου παραχώρησε κρεβάτι ο Λι,
με σύστησε και στους άλλους Αριθμούς στο κελί.
Αυτός είναι ο Τραμπλς.
Είναι 26άρι.
Έφαγε επτάκις ισόβια.
Και για δολοφονία. Είναι από το Βέσμπανκ.
Τον βλέπεις;
Προσπαθούν προφανώς να με εκφοβίσουν,
και θα ήταν ψέμα αν έλεγα ότι δεν τα καταφέρνουν.
Αυτός ο τύπος…
είναι ο Κλόπε.
Είναι 27άρι.
Είναι διαβόητος εκτελεστής από το Μάνενμπεργκ.
Βλέπεις;
Τον βλέπεις; Πιστεύει ότι μοιάζουμε με αυτόν.
Είναι λευκός, ναι.
Το καθιστούν αρκετά σαφές ότι δεν είμαι ένας από αυτούς.
Ακούς τι λέει αυτός;
Λες…
Δες πώς είσαι τώρα.
Θα πεις στους δεσμοφύλακες για τα αθλητικά;
-Όχι βέβαια. -Είσαι σίγουρος;
Δεν θα πω τίποτα σε κανέναν.
Οι συγκρατούμενοί μου, που έχουν πολλές καταδίκες για δολοφονίες,
μου αναθέτουν μια δουλειά.
Σήμερα είναι η πρώτη σου μέρα.
Θα πλύνεις μερικά από τα ρούχα μας, φίλε.
Θες να το πλύνω;
Ναι, πλένεις τα πάντα.
Σήμερα θα τα πλύνεις όλα.
Θα σου μάθω να πλένεις ρούχα στο χέρι.
Με έβαλαν στη θέση μου. Το αγόρι που πλένει.
Με εκφοβίζουν.
Μου ζητούν να κάνω πράγματα.
Για την ώρα, συμμορφώνομαι με ό,τι μου ζητούν να κάνω.
Κι όταν τελειώσεις, πρέπει να τα στεγνώσεις.
Αν είσαι φρανς, αυτό κάνεις.
Αν είμαι τι;
Αν είσαι φρανς.
Άκου τι λέω. Αν δεν έχεις σφραγίδα πάνω σου, όπως 26, 27, 28…
-Εντάξει. -Καταλαβαίνεις;
Αν δεν έχεις σφραγίδα, αυτό κάνεις.
Αν έχεις σφραγίδα, δεν το κάνεις.
Τότε είσαι ένας από εμάς. Κατάλαβες;
Έτσι λειτουργεί η φυλακή.
Αφού είμαι εκτός συμμορίας ή "φρανς", είμαι στον πάτο του σωρού.
Θα κάνεις μια τηλεφωνική κλήση.
Θα σου δώσω τον λογαριασμό των δικών μου. Εκεί πρέπει να βάλουν λεφτά οι δικοί σου.
Πρέπει να επιβιώσουμε…
Κι αν δεν το κάνω;
Δεν υπάρχει "Δεν το κάνω".
-Κατάλαβες τι εννοώ; -Ναι.
Έχω τρεις επιλογές, ξεκάθαρα.
Ή πληρώνω για προστασία ή γίνομαι μέλος μιας συμμορίας
ή γίνομαι υπηρέτης.
Στις φυλακές που ήμουν στην Αγγλία…
Εδώ δεν είναι Αγγλία. Εδώ είναι Νότια Αφρική.
Όλοι σε αυτό το δωμάτιο, απλώς…
Δολοφονούμε ανθρώπους. Δεν έχω χρόνο για αυτά.
Μπορώ να τελειώσω με αυτό; Γιατί βλέπω ότι μιλάς πολύ, φίλε.
Νομίζω ότι με τεστάρουν.
Δεν πρόκειται να πω όχι στις προκλήσεις τους.
Θα τους έκανε να με αντιπαθήσουν.
Δεν χρειάζεται να με αντιπαθήσουν από το πρώτο λεπτό που πέρασα την πόρτα.
Μόλις τέλειωσε η πρώτη μου μέρα, κι αν αυτή είναι η ζωή ενός φρανς,
καταλαβαίνω γιατί πολλοί γίνονται μέλη της Συμμορίας του Αριθμού.
2η ΜΕΡΑ
Το επόμενο πρωί ανακουφίζομαι που μου δίνουν λιγότερη προσοχή
καθώς ετοιμάζονται για πρωινό.
Όλοι παίρνουν σειρά.
Θα κάνουν ουρά για να πάρουν πρωινό.
Και έτσι ξεκινά η μέρα.
Ανυπομονώ να βγω από αυτό το στενό κελί
και να πάρω λίγο καθαρό αέρα.
Παίρνετε το πρωινό σας και τρώτε έξω ή πρέπει να φάτε εδώ;
Όχι, τρως εδώ.
Δεν μπορείτε να φάτε έξω;
Είμαστε στην υψίστης ασφάλειας
γιατί έχουμε πολλούς δολοφόνους.
Μας βλέπουν σαν επικίνδυνα άτομα.
Είστε;
Αν είμαστε επικίνδυνοι;
Εντάξει. Μιλάω για τον εαυτό μου. Είμαι επικίνδυνο άτομο.
Δεν μου αρέσει να είμαι φίλος τους γιατί δεν είναι φίλοι μου,
σύμφωνα με τον αριθμό μου.
Μας ψάχνουν για όπλα όταν βγαίνουμε να πάρουμε πρωινό.
Μέσα σε λίγα λεπτά, είμαστε ξανά κλειδωμένοι στο κελί.
Ο δίσκος σου είναι μεγαλύτερος από τον δικό μου. Έχεις παραπάνω.
Φυσικά, αφού ζήτησα παραπάνω από τον τύπο. Δεν μου αρέσει να τρώω λίγο, φίλε.
Κάθομαι για πρωινό με τους συγκρατούμενούς μου,
και θέλω να μάθω περισσότερα για την περίεργη μύηση
στην οποία με υπέβαλαν χθες.
Να σας κάνω μια ερώτηση; Όταν ήρθα για πρώτη φορά εδώ χθες,
μιλούσατε
σε μια γλώσσα που δεν έχω ξανακούσει.
Δεν ήταν Αφρικανικά. Δεν ήταν Αγγλικά. Τι γλώσσα ήταν;
Σε τι γλώσσα κάνατε τη σύσκεψή σας;
-Λέγεται Σαμπέλα. -Τι είναι η Σαμπέλα;
Είναι ειδική γλώσσα;
Είναι η γλώσσα που μαθαίνεις στον Αριθμό.
Είναι της Συμμορίας του Αριθμού.
Αλήθεια;
Αν δεν είμαι Αριθμός, δεν μπορώ να τη μιλήσω.
Δεν τη μαθαίνεις αυτήν τη γλώσσα.
ΤΡΑΜΠΛ
Άρα, όταν ο τύπος ερχόταν σε εμένα
και μου έκανε ερωτήσεις κι επέστρεφε και σας έδινε αναφορά…
-Σε ρωτούσε ποιος είσαι. -Ναι.
Θέλουμε να ξέρουμε ποιος είσαι στη φυλακή.
Γιατί είναι τόσο σημαντικό;
Έτσι θα κερδίσεις τον σεβασμό.
Αν εγώ κι ο Τραμπλ τσακωθούμε,
ο Κέρτις πρέπει να έχει την ικανότητα να μας σταματήσει.
Κι όταν μιλάει, πρέπει να τον ακούσουμε αμέσως.
Είναι ο πιο υψηλόβαθμος. Εμείς είμαστε από κάτω.
Είσαι ο πιο υψηλόβαθμος εδώ μέσα;
Ναι.
Ναι…
Έχετε βαθμίδες;
Ναι, βαθμίδες στους Αριθμούς, από στρατιώτη ως επάνω.
Βλέπω πως οι συγκρατούμενοί μου έχουν διάφορα τατουάζ
με αστέρια ή επωμίδες που μοιάζουν με στρατιωτικά διακριτικά.
Πώς ανεβαίνετε τις βαθμίδες;
Είναι η διπλωματία σας; Επειδή είστε καλοί στις διαπραγματεύσεις;
Μισό λεπτό.
Ράφαελ, όταν μιλάς για τον Αριθμό,
πρέπει να προσέχεις πολύ τι λες για τον Αριθμό.
Αυτά που τους ρωτάς τώρα
είναι εμπιστευτικά.
Εννοείς τις ερωτήσεις για…
Τον Αριθμό.
Αν δεν ήταν ο Αριθμός…
ακόμη κι οι δεσμοφύλακες δεν θα είχαν τον έλεγχο που έχουν στη φυλακή.
Χάρη στον Αριθμό,
βλέπεις την πειθαρχία που βλέπεις.
Βλέπεις αυτήν την τάξη.
Όπως έχουν αυτοί νόμους στα βιβλία τους, έτσι έχουμε κι εμείς.
Όλοι μας.
Μεγαλώσαμε σε αυτό το πράγμα.
Δεν θα αφήσουμε τόσο εύκολα αυτό που ξέρουμε ή αυτό που έχουμε.
Δεν θέλετε να τα καταλάβουν αυτά…
Δεν είναι ότι δεν θέλω να καταλάβουν.
Είναι για την ασφάλειά του. Άνθρωποι σκοτώνονται για αυτά,
για πρόκληση ή ασέβεια.
Οι συγκρατούμενοί μου, όπως όλοι σε αυτήν τη μονάδα,
είναι εξαιρετικά επικίνδυνοι.
Όμως, αν ανήκουν όλοι στις ίδιες συμμορίες,
γιατί δεν μπορούμε να βγούμε έξω να συσχετιστούμε και να φάμε;
Όταν θες να φωνάξεις τον δεσμοφύλακα, τον λες αφεντικό.
Αφεντικό! Έρχεσαι αν δεν σε πειράζει;
Μπορώ να σου πω ένα λεπτό;
-Καλημέρα. -Καλημέρα.
Απαγορεύεται να βγουν έξω, να καθίσουν στα τραπέζια για να φάνε.
Γιατί;
Είναι ευκολότερο να κουμαντάρουμε δέκα κρατούμενους…
αντί για 60.
Μάλιστα.
Μπορεί κάποιοι από εδώ να έχουν πρόβλημα με κάποιον από εκεί
και να μην το ξέρουμε.
Να πάνε να τον μαχαιρώσουν ή οτιδήποτε.
Και ξέρεις ποιο θα είναι το αποτέλεσμα;
Θα γυρίσει σε εμάς.
Στο προσωπικό;
Θα γυρίσει σε εμάς.
Ο κρατούμενος δεν θα μαχαιρώσει έναν δεσμοφύλακα χωρίς λόγο.
Το 1995 με μαχαίρωσαν χωρίς λόγο.
-Σε μαχαίρωσαν; -Με μαχαίρωσαν.
Περνούσα από το πλέγμα και με μαχαίρωσε.
Τον ρώτησα "Γιατί με μαχαίρωσες;" Μου είπε "Ήσουν πιο κοντά".
Μα είπαμε "Λάθος μέρος, λάθος ώρα".
Ναι.
Όλοι όμως ξέρουν ότι αν μπεις στον Αριθμό,
μερικές φορές το ένα έτος μπορεί να γίνει 20 χρόνια.
Είναι μια απόφαση που οι ίδιοι παίρνουν για τον εαυτό τους.
Η μόνη φορά που βγαίνουν έξω οι επικίνδυνοι κρατούμενοι
είναι όταν κάνουν σύντομα προγράμματα γυμναστικής.
Το πρωινό τελείωσε και θα βγω έξω
για να παίξω κρίκετ με ένα άλλο κελί.
Ένας άντρας εκεί πέρα έχει τατουάζ σε όλο του το πρόσωπο και…
Έρχεται προς εμένα.
Γεια. Τι κάνεις; Είσαι καλά;
Ωραία. Πώς είσαι;
-Με λένε Ράφαελ. -Με λένε Μασαλίνο.
Μασαλίνο; Εντάξει.
Στη φυλακή με λένε Νεκροταφείο.
Νεκροταφείο;
-Νεκροταφείο; -Νεκροταφείο, ναι.
Παίζεις κρίκετ;
-Ναι, παίζω. -Ωραία.
Δεν είμαι πολύ καλός, αλλά παίζω.
-Εντάξει. -Ναι;
-Έλα μαζί μου. -Εντάξει.
Τον λένε Ράφαελ.
Θέλει να παίξει κρίκετ, φίλε.
Το ψευδώνυμο του τύπου με τα τατουάζ στο πρόσωπο είναι "Το Νεκροταφείο".
Δεν είναι δύσκολο να καταλάβεις ότι ο Μασαλίνο ανήκει σε συμμορία της φυλακής.
Έχει κάνει τον αριθμό 28 τατουάζ στο μέτωπό του.
Θέλω να του δείξω. Ράφαελ;
Άσε με να σου δείξω.
Πρώτον…
δεν έχω δύναμη στους ώμους πια.
-Όχι; Πώς κι έτσι; -Όχι.
-Γιατί είμαι γέρος. -Είσαι γέρος!
Γερνάω. Είναι δύσκολο.
Αυτό ήταν γρήγορο.
Ράφαελ!
Πόσο έχεις ακόμα;
Ισόβια.
Εκτίεις ισόβια;
-Τι έκανες; -Πολλά εγκλήματα.
Δολοφονία, ξέπλυμα χρήματος, απαγωγή, απόπειρα δολοφονίας.
Όλα αυτά τα πράγματα.
Και ποια ήταν η προηγούμενη ποινή;
Ήμουν εδώ για 12 έτη.
-Ποιο ήταν το έγκλημα; -Δολοφονία.
Ποιον σκότωσες;
-Τον θείο μου. -Σκότωσες τον θείο σου;
Και ποιον σκότωσες αυτήν τη φορά;
Ένα μέλος συμμορίας.
Έχεις διαπράξει δύο δολοφονίες; Ή περισσότερες;
Περισσότερες.
Έχουν εναντίον μου 24 υποθέσεις.
Όλες δολοφονίες;
-Πώς τους σκότωσες; -Με όπλο.
-Πυροβολείς κόσμο; -Πυροβολώ.
Λοιπόν, στη φυλακή, είσαι 28άρι;
Είμαι 28άρι, ναι.
Βαθμίδα;
Είμαι συνταγματάρχης.
Έχω πολλά αστέρια.
Έχω έξι κι έξι.
Έχεις τα ίδια κι από την άλλη πλευρά;
Τι σημαίνει αυτό; Αυτός είναι ο βαθμός σου; Συνταγματάρχης;
Ναι.
Πώς έφτασες στη βαθμίδα του συνταγματάρχη;
Προφανώς, πρέπει να χύσεις αίμα.
-Στη φυλακή; -Ναι.
Το αίμα τίνος;
Των δεσμοφυλάκων.
Κι ίσως και κάποιου αδερφού μου,
που χτύπησε 26άρια ή 27άρια.
-Είναι σε πόλεμο. -Και χύνεται αίμα.
Κατάλαβα.
Τώρα, αφού χύθηκε αίμα, πρέπει αυτό το αίμα να αναπληρωθεί.
Μάλιστα.
Πρέπει να πάρω ένα μαχαίρι ή κάτι τέτοιο και να μαχαιρώσω έναν δεσμοφύλακα.
Είναι το μόνο που θα επαναφέρει την τάξη.
Περίεργο. Γιατί τους δεσμοφύλακες που δεν εμπλέκονται με τους Αριθμούς;
Γιατί γίνονται στόχοι του αίματος;
-Έτσι λειτουργούν τα πράγματα. -Έτσι λειτουργούν.
Ο Μασαλίνο είναι ο πρώτος που μου είπε
γιατί τα μέλη συμμοριών μαχαιρώνουν τυχαίους δεσμοφύλακες.
Μπορεί να το κάνει αυτό γιατί έχει καταφέρει
να φτάσει στον βαθμό του συνταγματάρχη στον Αριθμό.
Κι αυτό που έπρεπε να κάνει για να φτάσει εκεί που είναι σήμερα
είναι σοκαριστικό.
Για να μπορέσουν…
να ανέβουν βαθμίδα ή να εκδικηθούν για το αίμα ενός δικού τους που χύθηκε,
για να διατηρηθεί η ειρήνη, πρέπει να χυθεί το αίμα ενός δεσμοφύλακα.
Αναρωτιέμαι πώς νιώθουν οι δεσμοφύλακες
που εργάζονται με κρατουμένους
οι οποίοι μπορεί να τους μαχαιρώσουν ανά πάσα στιγμή χωρίς λόγο.
Μετά από μόλις μισή ώρα έξω,
επιστρέφω στο κελί όπου θα περάσουμε τις επόμενες 23ήμισυ ώρες της ημέρας.
Η κλειστοφοβία είναι αφόρητη.
Το μόνο που έχουμε είναι μια τηλεόραση που δεν μπορούμε να ελέγξουμε
κι ένα παιχνίδι που λέγεται "Στόουκς" ζωγραφισμένο σε σεντόνι.
-Τα παίρνεις. -Και τα δύο;
-Τα παίρνεις. -Και τα δύο.
Μόλις τον σκότωσες.
-Τώρα θα σκοτώσεις. -Ποιον σκότωσα;
-Εμένα σκότωσες. -Καταζητείσαι από αυτόν.
Καταζητείσαι.
-Θα σε πιάσω. -Καταζητείσαι.
Πρώτη φορά στη φυλακή;
Είχα φυλακιστεί στην Αγγλία για δολοφονία και ληστεία.
Χρησιμοποίησες όπλο στη ληστεία;
Μπορώ να το εξηγήσω μία φορά;
Αν με πιστέψετε εξαρτάται αποκλειστικά από εσάς.
-Θα καταλάβουμε αν λες ψέματα. -Μπορείτε να το καταλάβετε.
Πολύ ωραία. Μπορείτε να με κρίνετε όπως θέλετε.
Κατηγορήθηκα ότι ήμουν μέλος συμμορίας.
Όχι εδώ στη Νότια Αφρική, αλλά στην Αγγλία…
που εμπλεκόταν με ληστείες
πολύ πλούσιων ανθρώπων.
Καταλήξαμε στο δικαστήριο…
όπου καταδικαστήκαμε, κι η ποινή ήταν…
ισόβια.
Για δολοφονία και ληστείες.
Μετά από 12 χρόνια…
βρήκαν στοιχεία που αποδείκνυαν ότι δεν το έκανα.
Κι όλος αυτός ο πόνος που έζησες;
Δώδεκα χρόνια έχασες.
Δεν είναι 12 ημέρες ή 12 ώρες.
Ενδιαφέρεται κανένας για τον πόνο σας εδώ;
Τώρα που ξέρουν την ιστορία μου ως πρώην κρατούμενου,
άρχισαν τελικά να με αποδέχονται.
Όλοι μας εδώ είμαστε Αριθμοί.
Εδώ μέσα μόνο εσύ είσαι φρανς.
Επομένως, πρέπει να αποφασίσουμε σε ποια θέση μπορείς να μπεις.
Πρέπει να είναι έτσι; Είναι ο μόνος τρόπος;
Αργά ή γρήγορα, πρέπει να πάρεις μια απόφαση.
Για τον εαυτό σου. Για να επιβιώσεις.
Οι περισσότεροι που μπαίνουμε εδώ, δεν ξαναβγαίνουμε.
Φαίνονται αρκετά χαρούμενοι που είναι μαζί σε ένα κελί.
Γιατί δεν μπορούν να τα πάνε καλά χωρίς να ανήκουν σε συμμορία της φυλακής;
Γιατί έχουμε συμμορίες…
κι εκτός, στις οποίες ανήκουμε.
Όπως εγώ. Είμαι Αμερικανός εκτός.
Είναι άλλη συμμορία;
Ναι, πολλές συμμορίες εκτός.
Έξω πολεμάμε.
Για την περιοχή, για το λαθρεμπόριο…
Στη φυλακή, είμαστε αδέρφια,
αλλά εκτός, είναι μια εντελώς διαφορετική ιστορία.
Παρόλο που ζήσατε την ίδια εμπειρία στη φυλακή;
Ακόμα και μετά από 20 χρόνια που ήμασταν μαζί εδώ,
αν τον πιάσω εκτός, θα τον σκοτώσω.
Φαίνεται ότι ο Αριθμός τούς δένει ενάντια στις αρχές.
Ανεξαρτήτως του πόσο μισούν ο ένας τον άλλον εκτός,
αφήνουν το γινάτι τους στις πύλες της φυλακής.
3η ΜΕΡΑ
Είναι η τρίτη μέρα μου εδώ,
και με στέλνουν να δουλέψω στη μονάδα μεσαίας ασφάλειας του Μπράντβλεϊ,
όπου μπορεί να μεταφερθούν οι συγκρατούμενοί μου,
αν δεν εμπλακούν στη βία της συμμορίας που υποκινείται από τον Αριθμό.
Είναι ήδη πολύ διαφορετική η αίσθηση από την υψίστης ασφάλειας.
Αντίθετα από την ολοκαίνουργια υψίστης ασφάλειας εγκατάσταση που μόλις άφησα,
η μεσαίας ασφάλειας μοιάζει να μην έχει ανακαινιστεί εδώ και δεκαετίες.
Η υψίστης ασφάλειας είναι καλοδιατηρημένη.
Αυτή είναι φθαρμένη.
Είναι σαν να κάνουν ό,τι μπορούν με αυτά που έχουν.
Όμως, έχει διαφορετική ατμόσφαιρα.
Συγκριτικά με τον εγκλεισμό
των 23ήμισυ ωρών την ημέρα στην K-3,
οι κρατούμενοι εδώ είναι ελεύθεροι στους χώρους της φυλακής
στο μεγαλύτερο μέρος της μέρας.
Σαν αυτοσχέδιος κινηματογράφος.
Ενώ περιμένω να μου ανατεθεί εργασία, με κοντράρει ένας κρατούμενος.
Θα σε ρωτήσω, ποιος είσαι; Τι κάνεις εδώ; Ακριβώς εδώ.
Γιατί με ρωτάς;
Αυτή είναι η δουλειά μου, να μάθω ποιος είσαι,
για να το πω στους άλλους.
-Εντάξει. -Κατάλαβες;
Είμαι 27άρι κι αυτός είναι το 28άρι μου. Είναι φίλος μου.
Ωραία.
Θα σε αφήσουμε για σήμερα. Εντάξει; Θα ξανάρθουμε.
-Ναι; -Εντάξει.
Ακόμη και στη μεσαίας ασφάλειας, αυτό που παρατήρησα
είναι ότι μόλις σταθώ
κι απλώς χαλαρώσω, με πλησιάζουν.
Σε μερικές περιπτώσεις, ένιωσα άβολα,
γιατί κοιτάζω κάποιον και με κοιτάζει κι αυτός,
κι η πρώτη του ερώτηση είναι "Από πού είσαι; Τι κάνεις εδώ;"
Παρόλο που αυτό το μέρος είναι διαφορετικό κι έχει λιγότερο τεταμένη ατμόσφαιρα,
δεν είναι απαλλαγμένο
από την ιδεολογία, την κουλτούρα και τη συμπεριφορά του Αριθμού.
Οι άντρες από τη μονάδα υψίστης ασφάλειας μεταφέρονται εδώ
μόνο όταν δείξουν ότι είναι πρόθυμοι να συμμορφωθούν με το καθεστώς.
Ένα ποσοστό 8,5% πηγαίνει στη δουλειά.
Η μεσαίας ασφάλειας τροφοδοτεί όλο το συγκρότημα της φυλακής
από 6.000 εκτάρια γεωργικής γης, εκεί όπου θα δουλέψω σήμερα.
-Αυτή είναι η φυλακή υψίστης ασφάλειας. -Ναι, ήμουν εκεί.
Το πέρασαμα μπροστά από την υψίστης ασφάλειας πηγαίνοντας στη δουλειά,
τους υπενθυμίζει όσα έχουν κερδίσει με την καλή τους συμπεριφορά.
Ήμουν εκεί για τρεισήμισι έτη.
-Τρεισήμισι έτη; -Από 14 ετών είμαι εδώ.
-Αλλά είναι δύσκολα. -Είναι δύσκολα εκεί μέσα, ναι.
Είναι όμορφο τοπίο.
Αν είσαι στη φυλακή για αρκετά χρόνια, και μετά κερδίσεις το δικαίωμα
να πας στη μεσαίας ασφάλειας…
όσο θορυβώδης και ταραχώδης κι αν είναι,
είναι ένα προνόμιο.
Αυτό παράγουν.
Πολλά φορτία από καρότα.
-Κύριε; -Μάλιστα, κύριε.
Σπάστε τα καρότα εδώ.
-Να σπάσω το καρότο; -Ναι.
Εσείς θερίζετε, αυτοί σπάνε;
Ποια είναι η πιο εύκολη δουλειά;
Δεν υπάρχουν εύκολες δουλειές.
-Καλή απάντηση. -Καμία εύκολη δουλειά.
Καλή απάντηση.
Είμαι μαζί σου. Είσαι εντάξει;
Έχουν επιτρέψει στον Σέναντορ, έναν καταδικασμένο ληστή,
να δουλεύει στα χωράφια καρότου εδώ κι επτά μήνες.
Λοιπόν, τι κάνω εδώ; Απλώς…
Απλώς σπας αυτό.
Έτσι;
Πόσα καφάσια πρέπει να γεμίσουμε;
Νομίζω πως είπαν ότι τα σημερινά είναι εκατό.
Εκατό τέτοια καφάσια;
Τι… Ποια είναι η ποινή φυλάκισής σου
και πόσο καιρό έχεις ακόμα;
Πέντε χρόνια για ληστεία.
-Πέντε χρόνια για ληστεία. -Όπου να 'ναι βγαίνω.
Έχεις εκτίσει σχεδόν την ποινή σου;
Βασικά, βαρέθηκα αυτήν τη ζωή, με καταλαβαίνεις;
Γιατί μπαινόβγαινα,
και το προσπάθησα και παλιότερα να αλλάξω, αλλά…
Μου ήταν πολύ δύσκολο, αλλά αυτήν τη φορά έχω αλλάξει.
Γιατί πιστεύεις ότι έχεις όντως αλλάξει και δεν το λες απλώς έτσι;
Γιατί αποδέχθηκα τον Κύριο Ιησού Χριστό ως Σωτήρα μου.
Θα κερδίζω τίμια το ψωμί μου όταν βγω.
Σας δίνουν δουλειά έξω;
Τις περισσότερες φορές, είναι πολύ δύσκολο να μας δεχθούν,
ειδικά όταν έχεις αυτά τα σημάδια κι αυτά τα τατουάζ, αλλά…
Ποια σημάδια;
Μάλιστα. Άρα, έχεις "Αυγή, Χαίρε, Είκοσι έξι".
-Ναι. -Εντάξει.
"Μισούν την περηφάνια μου", όλα αυτά.
Λένε ότι στο νοσοκομείο μπορούν να τα βγάλουν, να τα σβήσουν.
Ναι. Θα το έκανες αυτό;
Ναι. Θα κάνω αίτηση για να το κάνω.
Θες, αλλά δεν ξέρεις αν μπορείς ή…
Δεν είμαι σίγουρος αν μπορώ, θα το κοιτάξω.
Δεν είναι πια σκλάβος. Είμαι παιδί του Θεού.
Στη συμμορία της φυλακής με θυμούνταν σαν έναν αδερφό τους,
αλλά τους είπα ότι δεν ανήκω εκεί πια.
Ο Σέναντορ είναι ο πρώτος που συναντώ που θέλει να φύγει από τη συμμορία.
Μπορείς να φύγεις;
Μπορείς να πάψεις να ανήκεις εκεί, αν το θες; Απλώς να πάψεις;
Δεν θέλω να μιλήσω για αυτά τώρα.
-Καταλαβαίνεις; -Εντάξει.
Σπαταλώ τη ζωή μου.
Θέλω να κάνω κάτι καλό για τη ζωή μου.
Μόνο εσύ μπορείς να το κάνεις αυτό. Κανείς άλλος.
Αναρωτιέμαι αν η Συμμορία του Αριθμού θ' αφήσει τον Σέναντορ να φύγει,
και τι του επιφυλάσσει η ζωή όταν θα επιστρέψει στα Κέιπ Φλατς.
4η ΜΕΡΑ
Το επόμενο πρωί στη μεσαίας ασφάλειας,
μου λένε να βοηθήσω έναν συγκρατούμενο στις δουλειές του.
Μπράντλεϊ!
Πού είναι ο Μπράντλεϊ;
-Καλημέρα, ο Ράφαελ. -Ορίστε.
-Τι κάνεις; -Χαίρω πολύ.
Θα σε βοηθήσει με τα καθημερινά σου καθήκοντα.
Εντάξει.
Βασικά, έτσι φοράμε τη στολή. Σωστά το έκανες.
Μοιάζεις με νεοφερμένο που μόλις έφτασε.
Όλοι αυτό μου κάνουν. Θα είναι…
Μένεις μόνος ή μοιράζεσαι το δωμάτιο;
Έχουμε ένα μεγάλο δωμάτιο.
Ο Μπράντλεϊ είναι στη μεσαίας ασφάλειας επτά μήνες τώρα
και είναι φρανς, δηλαδή δεν ανήκει σε συμμορία, όπως κι εγώ.
Σαράντα οκτώ συνολικά.
-Σαράντα οκτώ; -Ναι.
-Εντάξει. -Εδώ κοιμάμαι εγώ.
-Σαράντα οκτώ σε κάθε κελί. -Σαράντα οκτώ, ναι.
Κι έβρισκα φίσκα το κελί στην υψίστης ασφάλειας.
Τουλάχιστον, ο Μπράντλεϊ περνά τη μέρα του κυρίως έξω,
καλώντας κρατούμενους σε συναντήσεις με αξιωματούχους και δικηγόρους.
Παίρνω αυτές τις λίστες σε καθημερινή βάση,
για ψυχολόγους, κοινωνικούς λειτουργούς, επιτροπές αναστολής.
Θέλεις… Μπορείς να προφέρεις το όνομα;
Ποιο όνομα;
Αμπεντούλο Γιακέλο.
Αμπούλο Γιακέλο!
Αμπεντούλο Γιακέλο!
-Γίνεσαι Νοτιοαφρικάνος, έχεις… -Έρχεται.
Ο Αμπεντούλο Γιακέλο; Είναι εδώ;
Αμπεντούλο Γιακέλο!
Είναι έξω; Εντάξει. Ευχαριστώ.
Συνήθως φωνάζω σαν τρελός.
Αμπεντούλο Γιακέλο!
Ναι;
Αύριο έχεις τον κοινωνικό λειτουργό, τον κύριο Μουρ.
Μην το ξεχάσεις, αύριο το πρωί.
-Εντάξει. -Ευχαριστώ.
Ο Μπράντλεϊ είναι σαν τη μύγα μες στο γάλα,
αλλά φαίνεται ότι έχει βρει τρόπο να κάνει τη δουλειά του,
χωρίς να τον ενοχλούν οι συμμορίες.
Προέρχομαι από άλλο περιβάλλον, από μεσαία προς ανώτερη τάξη…
-Μάλιστα. -…όχι…
δεν ανήκω σε συμμορία.
Κι επειδή είμαι πιο ανοιχτόχρωμος και τα λοιπά,
ήταν εξαιρετικά δύσκολο.
Σε τελική ανάλυση, χρειάστηκαν…
πολλά χρήματα, εννοείται.
-Αλήθεια; Χρειάστηκε να αγοράσεις… -Εννοείται.
Πλήρωσα για προστασία, για να το πούμε με απλά λόγια.
Πώς, όμως, ελίχθηκες στην πρόκληση περισσοτέρων του ενός ατόμων
που ήθελαν αυτό που είχες να δώσεις;
Είναι μια ρουτίνα.
Πηγαίνω για ψώνια μια φορά τον μήνα και αγοράζω
καπνό, καφέ, ζάχαρη…
-Έτσι. -Κατάλαβα.
-Τα αγόραζες όλα διπλά. -Σωστά.
-Και λειτούργησε; -Ναι.
Είμαι ζωντανός, ναι.
Και δεν δέχθηκα… παρενόχληση.
Δεν σε χτύπησαν. Κατάφερες να εξαγοράσεις τη διέξοδό σου.
Την εξαγόρασα.
Για να επιβιώσουν ως φρανς στη φυλακή και ν' αποφύγουν τη βία,
οι κρατούμενοι επιλέγουν να κάνουν μια συμφωνία.
Κατάφερε να μην αναγκαστεί να γίνει μέλος της Συμμορίας του Αριθμού,
επειδή μπορούσε να πληρώσει για να μην τον χτυπήσουν,
να μην τον εκφοβίσουν ή να του πάρουν τα πράγματα.
5η ΜΕΡΑ
Επιστρέφω στην υψίστης ασφάλειας.
Θέλω να μιλήσω με τον Κέρτις,
που έδειξε ένα σκληρό περίβλημα όταν μέναμε μαζί,
αλλά υπάρχει κάτι στον τρόπο που φέρεται
που με κάνει να σκέφτομαι ότι η θέση του στη συμμορία τού είναι μεγάλο βάρος.
Είσαι από τα Κέιπ Φλατς;
Μεγάλωσα στα Κέιπ Φλατς.
Εκτίεις μια πολύ μεγάλη ποινή.
Είκοσι πέντε χρόνια.
Τι έκανες κι έλαβες τέτοια ποινή;
Η υπόθεσή μου αφορά φόνο
και ληστεία με επιβαρυντικές περιστάσεις.
Παρατηρώ κάτι, αν μου επιτρέπεις.
Η έκφραση του προσώπου σου μου δίνει την εντύπωση
ότι νιώθεις σχεδόν ανησυχία
εξαιτίας της θέσης σου στη συμμορία.
Εξαιτίας της ευθύνης που έχεις.
Παράδειγμα, δύο τύποι της συμμορίας μπλέκουν σε καβγά.
Ο ένας ρίχνει γροθιά και η μύτη του άλλου αιμορραγεί.
Θα πρέπει να πάρεις μια απόφαση.
Δεν συμμετέχεις στη διαδικασία απόφασης εξαιτίας της θέσης σου;
Και η απόφαση αναγκαστικά είναι να χυθεί αίμα δεσμοφύλακα.
Όντως.
Για να είμαι ειλικρινής, έχει συμβεί ήδη αυτό.
Πριν από πέντε χρόνια, όταν ήρθα εδώ,
ένας κρατούμενος πήρε ένα λουκέτο και χτύπησε μ' αυτό τον δεσμοφύλακα.
Έγινε στην πτέρυγα όπου κοιμόμουν.
Το μέλος της συμμορίας 28 που ξεκίνησε αυτήν την άγρια επίθεση
πέθανε αργότερα από τα τραύματα που υπέστη κατά το επεισόδιο.
Από τότε, δεν έχουν υπάρξει αντίποινα από τη συμμορία 28 σ' αυτήν τη φυλακή.
Μέλος της συμμορίας 28 χτυπήθηκε μέχρι θανάτου.
Δυστυχώς, η συμμορία μου απαιτεί να πεθάνει κι ένας από τους δεσμοφύλακες.
Ποιος θα το κάνει αυτό;
Αυτό πλέον είναι δική μου ευθύνη,
γιατί ήμουν παρών.
Κρέμεται από πάνω μας σαν σύννεφο,
πάνω από όλη τη συμμορία 28 αυτής της φυλακής.
Φαίνεται τρελό.
Αν ο Κέρτις εμπλακεί σ' αυτόν τον φόνο εκδίκησης,
θα περάσει πιθανότατα την υπόλοιπη ζωή του μέσα.
Κι αν δεν κάνεις κάτι, τότε…
Αν δουν ότι δεν έκανα τίποτα…
θα πρέπει να λογοδοτήσω.
-Στον Αριθμό σου; -Ναι.
Θα πρέπει να χυθεί το αίμα μου.
Αν φτάσουμε εκεί, θα πρέπει να πάρω μια απόφαση,
και θα είναι απόφαση της στιγμής.
-Μάλιστα. -Το κάνω ή δεν το κάνω.
Ανησυχώ για τον Κέρτις.
Μοιάζει παγιδευμένος από το καθήκον του ως υψηλόβαθμος.
Έφτασε εκεί που ήθελε να φτάσει,
αλλά αυτό έχει και ένα τίμημα.
Αυτήν τη στιγμή, το τίμημα γι' αυτόν είναι το αίμα ενός δεσμοφύλακα.
6η ΜΕΡΑ
Σήμερα θέλω να καταλάβω πώς νιώθουν οι δεσμοφύλακες
που είναι υπό τη μόνιμη απειλή βίας από τις συμμορίες.
Πόσο καιρό εργάζεσαι εδώ;
Είμαι εδώ τέσσερα χρόνια.
Και τι κάνεις; Ποιος είναι ο ρόλος σου;
Είμαι μέλος της EST, της Ομάδας Υποστήριξης Έκτακτης Ανάγκης.
Είμαστε οι ειδικοί που ερχόμαστε για ειδικές αποστολές έρευνας,
έλεγχο εξέγερσης, εξαγωγές από κελιά
και τέτοια πράγματα.
Ο Γκέρμπερ διαχειρίζεται καθημερινά τις συμμορίες.
Ποια είναι η μεγαλύτερη πρόκληση σ' αυτήν τη φυλακή;
Η μεγαλύτερη πρόκληση που αντιμετωπίζουμε
είναι ότι δουλεύουμε με δράστες που εμπλέκονται στη Συμμορία του Αριθμού.
Ερχόμαστε αντιμέτωποι με τη βία κάθε μέρα, σε κάθε στιγμή,
αλλά δεν ξέρουμε πότε θα συμβεί.
Μια από τις απειλές…
Πριν από πέντε ή έξι έτη,
συνέβη ένα συγκλονιστικό περιστατικό
όπου ένας κρατούμενος πέθανε σε σύγκρουση κρατουμένων με δεσμοφύλακες.
Τι γνωρίζεις γι' αυτό;
Ότι μερικά μέλη συμμοριών που ενεπλάκησαν παραμένουν στο κέντρο μας
και πιστεύουν ότι η επανόρθωση γι' αυτό θα είναι να χυθεί αίμα δεσμοφύλακα.
Προσέχουμε πολύ κάθε μέρα,
γιατί ποτέ δεν ξέρεις πότε θα συμβεί κάτι.
Πώς νιώθεις ζώντας μ' αυτήν την απειλή;
Προσπαθείς να προχωράς μέρα με τη μέρα, χωρίς να το σκέφτεσαι πολύ,
γιατί αν το κάνεις,
θα σε κατατρώει μέσα σου
και θα πάθεις νευρικό κλονισμό
σε κάποια φάση.
Τι μπορεί να γίνει προκειμένου να σπάσει
αυτή η ιεραρχία και όλα όσα εκπροσωπεί η Συμμορία του Αριθμού;
Για να είμαι ειλικρινής μαζί σας,
δεν νομίζω ότι θα το καταφέρουμε.
Αυτό που μπορούμε να κάνουμε, και το κάνουμε αυτήν τη στιγμή,
είναι να εφαρμόσουμε τη διαχείριση των συμμοριών,
διαχωρίζοντας τα μέλη που αποφασίζουν.
Αν η απόφαση είναι να χυθεί το αίμα
ενός υπαλλήλου,
μπορούν να το αποφασίσουν
και να το πραγματοποιήσουν πριν το μάθουμε.
Προς το παρόν, τουλάχιστον,
φαίνεται ότι το σύστημα αντιμετωπίζει τα ενεργά μέλη της συμμορίας
απομονώνοντάς τα σε μικρές ομάδες,
ώστε να μην μπορούν να συνωμοτήσουν.
ΑΠΟΜΟΝΩΣΗ
Κάποια μέλη της συμμορίας είναι τόσο επικίνδυνα
που ούτε αυτή η φυλακή επαρκεί.
Αυτοί οι άντρες κρατούνται σε απομόνωση εδώ,
στη φυλακή υψίστης ασφάλειας Ιμπονγκουένι,
την πιο ασφαλή φυλακή της Νοτίου Αφρικής.
Είμαι εδώ για να συναντήσω τον Τζορτζ Τόμας.
Θεωρείται ένας από τους αρχηγούς της συμμορίας 28,
κι έχει κριθεί ένοχος για διάφορα εγκλήματα συμμορίας
και για επτά φόνους.
Κάποιοι από αυτούς που σκότωσε θα κατέθεταν εναντίον του,
και κρίθηκε ένοχος για την οργάνωση των δολοφονιών τους
μέσα από το κελί του, χάρη στις διασυνδέσεις της συμμορίας του.
Τώρα εκτίει πολλαπλές ποινές ισοβίων σ' αυτό το τσιμεντένιο δωμάτιο,
σχεδιασμένο για να καταπνίξει την επιρροή του στις συμμορίες.
-Έλα, κάθισε δίπλα μου. -Εντάξει.
Έχω διαβάσει πολλά,
έχω ακούσει πολλά για τον Τζορτζ Τόμας.
Δεν ήμουν αγγελούδι.
Όχι.
Πότε ξεκίνησες να εγκληματείς;
Ήμουν ένα συνηθισμένο παιδί,
ώσπου μπλέχτηκα με τις συμμορίες.
Υπήρχαν άλλες συμμορίες εκεί.
Είχαν…
δύο σπίτια όπου έκαναν λαθρεμπόριο.
Ένα βράδυ πήγαμε σ' εκείνο το σπίτι.
Νομίζω πως είχαμε ένα τουφέκι εφόδου R4,
τρία πιστόλια εννέα χιλιοστών Z-88
και μια χειροβομβίδα, και τους επιτεθήκαμε.
Και πυροβολήσαμε μερικούς από αυτούς.
Τους σκοτώσατε;
Πυροβολήσαμε εννιά.
-Πέθαναν; -Εννιά.
Δεν ξέρω πόσοι πέθαναν εκεί, αλλά πυροβολήσαμε εννιά.
Ο Τζορτζ μπαινόβγαινε στη φυλακή σε όλη του τη ζωή.
Πες μου για τα τατουάζ σου, γιατί έκανες στο πρόσωπό σου,
στον λαιμό σου και στο σώμα σου.
Όταν μπήκα φυλακή κατά την εποχή του απαρτχάιντ,
είχαμε πολύ ελεύθερο χρόνο.
Έτσι, ξεκινήσαμε να κάνουμε τατουάζ.
Τα τατουάζ του Τζορτζ λένε τη ζοφερή ιστορία της αναρρίχησής του
στην ιεραρχία της Συμμορίας του Αριθμού.
Πήρες στα σοβαρά τη θέση σου στη Συμμορία του Αριθμού.
Ήμουν επιθεωρητής τότε. Δεν υπάρχει υψηλότερος βαθμός.
Νομίζω το 1994, 1995,
μαχαιρώσαμε 27 δεσμοφύλακες.
Είκοσι επτά;
Είκοσι επτά δεσμοφύλακες.
-Στο Μπράντβλεϊ τότε. -Γιατί;
Εξαιτίας των συνθηκών εκείνης της εποχής μέσα στις φυλακές.
Δεν άκουγαν τα παράπονά μας.
Και επιπλέον, η Συμμορία 28
ήταν απλώς μια οργάνωση
που αναδύθηκε από το σύστημα του απαρτχάιντ.
Όμως τώρα, η πλειοψηφία των δεσμοφυλάκων είναι όπως εσύ.
Υπέφεραν ακριβώς όπως εσύ,
-έζησαν το απαρτχάιντ… -Συμφωνώ. Γι' αυτό λέω…
ότι δεν συμφωνώ με αυτό που συμβαίνει τώρα.
Γιατί μετά τη δημοκρατία, μπορούμε και μιλάμε.
Βρίσκεσαι σε έναν τσιμεντένιο τάφο.
Ως στρατηγός της Συμμορίας 28…
τι επιρροή έχεις ακόμα από αυτόν εδώ…
τον τάφο;
Μέσα ή έξω;
Και τα δύο.
Έχω ακόμα επαφή με πολλούς φίλους μου.
Όμως, πλέον, προσπαθώ να τους ενθαρρύνω
να απομακρυνθούν από τις παλιές πρακτικές.
Ακόμα και ο Τζορτζ Τόμας,
το πιο υψηλόβαθμο μέλος συμμορίας που γνώρισα,
φαίνεται να γυρνά την πλάτη του στον βίαιο κώδικα του Αριθμού.
Παραδέχτηκε ότι είναι…
σε θέση να επηρεάσει και ακόμα μπορεί, αν το θέλει,
να επηρεάσει κόσμο έξω.
Μόνο που τώρα, λέει ότι το μήνυμα που στέλνει έξω είναι ένα θετικό μήνυμα.
Υποθέτω πως το ερώτημα είναι
αν έχει αλλάξει
ή αν παραμένει…
ένας επικίνδυνος, με μεγάλη επιρροή άνθρωπος.
7η ΜΕΡΑ
Θέλω να ρωτήσω τον διοικητή
αν μπορεί η φυλακή να αλλάξει θετικά τη ζωή των ανδρών αυτών,
όταν τόσοι πολλοί από αυτούς ελέγχονται από τη Συμμορία του Αριθμού.
Οι συμμορίες έχουν τη δική τους δομή, όσον αφορά το πώς λειτουργούν,
που διαφέρει από το σύστημα που θέλετε να εφαρμόσετε εδώ.
Δυσκολεύει αυτό την επανένταξη των κρατουμένων;
Ναι.
Όμως, στη Νότια Αφρική,
στο κοινωνικοοικονομικό σύστημα, η φτώχεια είναι το πρόβλημα.
Δεν υπάρχουν δουλειές έξω,
λέω απλώς ένα παράδειγμα.
Έτσι, θα πάνε στις συμμορίες,
γιατί πρέπει να βρουν τρόπο να ζήσουν.
Κάποιοι δράστες, ειδικά αυτοί των συμμοριών,
είναι δράστες που δεν έχουν τίποτα…
στη ζωή τους.
Αυτή η μονάδα υψίστης ασφάλειας είναι νέα.
Τι το διαφορετικό υπάρχει τώρα από ό,τι στο παρελθόν;
Δεν υπήρχε καθόλου επανένταξη στο παρελθόν.
-Μάλιστα. -Παλιά…
μόνο ξεκλείδωνες και κλείδωνες.
Στο σύστημά μας τώρα, έχουμε πολλές αλλαγές στις σωφρονιστικές υπηρεσίες.
Περνάμε από την τιμωρητική στην επανενταξιακή πλευρά.
Κάποιοι θα αλλάξουν. Δεν τους ενδιαφέρουν οι συμμορίες.
Τότε, τους βγάζουμε έξω.
Προσπαθούμε να τους επανεντάξουμε, να τους υποστηρίξουμε,
ώστε να βγουν και να είναι νομοταγείς πολίτες πάλι.
Έφτασα στο τέλος της παραμονής μου στη φυλακή Μπράντβλεϊ.
Η κουλτούρα των συμμοριών είναι αναπόσπαστο κομμάτι της ζωής των φυλακών.
Η Συμμορία του Αριθμού διατηρεί την ειρήνη στις συμμορίες του δρόμου μέσα στη φυλακή,
αλλά εμποδίζει το σύστημα να επανεντάξει τους κρατούμενους.
Η εξάλειψή της είναι μια αδύνατη αποστολή.
Μόλις σταμπαριστούν ως 26, 27 ή 28,
αυτό το στίγμα θα τους ακολουθεί για την υπόλοιπη ζωή τους.
Υποτιτλισμός: Μαριάνθη Δουμάνη